મેરાન્યૂઝ નેટવર્ક. અમરેલી : રાજુલાના નિંગાળા-1 નજીક એક ગમખ્વાર અકસ્માત સર્જાયો હતો. જેમાં સગાઈ કરીને પરત ફરતા પરિવારનો ટ્રક પુલ પરથી નીચે ખાબકતા મોત નિપજ્યું હતું. તેમજ 25થી વધુ લોકો ટ્રક નીચે દબાઈ જતા 7 કરતા વધુ લોકોના ઘટનાસ્થળે જ કમકમાટીભર્યા મોત નિપજ્યા હતા. ઘટનાને પગલે 10 જેટલી 108 એમ્બ્યુલન્સ ઘટનાસ્થળે દોડી ગઈ હતી અને પોલીસ કાફલા સહિત સ્થાનિકોની મદદથી બચાવ કાર્ય હાથ ધરવામાં આવ્યું હતું. મોડીરાત્રે બનેલી આ ઘટનાને પગલે મોતની કિલકારીઓ ગુંજી ઉઠી હતી. આ ગોઝારા અકસ્માતમાં મોતને ભેટનારા તમામ મોટા જાદરા ગામના રહેવાસી હોવાનું જાણવા મળ્યું હતું.